નોટબંધીને લઈ રોડથી શરૂ થયેલ લડાઈ હવે સંસદ સુધી પહોચી ચુકી છે. સાથે જે તેમાં રાજનૈતિક નફા-નુકશાનનુ ગણીત પણ જોડવામાં આવી રહ્યુ છે. નિર્ણયના કેટલાક સકારાત્મક પાસાઓ છે તો સામે કેટલાક નકારાત્મક પાસાઓ પણ. વિપક્ષ પ્રયત્ન કરી રહ્યુ છે કે આ નિર્ણથી લોકોને પડી રહેલ હાલાકીને એટલો મોટો મુદ્દો બનાવી દેવામાં આવે કે ઉત્તર પ્રદેશ અને પંજાબ જ્યારે લોકો વોટ આપવા માટે જાય ત્યારે માત્ર આ તકલીફોને જ યાદ રાખે. તેમજ આ નિર્ણયના ફાયદા ગણાવવાના ભાજપના કોઈ પ્રયત્ન સફળ થઈ શકે નહી. બીજી બાજુ ભાજપ કમર કસી ચુક્યુ છે કે કોઈ પણ ભોગે લોકોને એ યાદ અપાવતા રહેવુ કે કાળાનાણાની સમસ્યાના કાયમી ઉકેલ માટે આ નિર્ણય ખુબ જ જરૂરી હતો. તેમજ સરકાર લોકોને પડતી તકલીફો દુર કરવા માટે દિવસ-રાત પ્રયત્ન કરી રહી છે. જો કે આ વચ્ચે ભાજપના નેતાઓનુ એ પણ માનવુ છે કે હજારો તકલીફો પડવા છતા મોટા ભાગના લોકો આ નિર્ણયને લઈને સરકારની સાથે છે. જેનુ એકમાત્ર કારણ વડાપ્રધાન નરેન્દ્ર મોદીની લોકપ્રિયતા છે. ભાજપના નેતાઓનુ કહેવુ છે કે લોકો એવાતને લઈને ખુબ જ પ્રભાવીત છે કે વડાપ્રધાન નરેન્દ્ર મોદી નિર્ણય લે છે અને ત્વરીત લે છે.